text: Ingen frivilligt arbejde - ingen eksamensbevis
  01 december 2015 kl. 18.25
  De studerende på den internationale linje på Kolding Gymnasium skal have lavet frivilligt arbejde, før de kan få deres eksamensbevis.
  Tirsdag var 15 lokale frivillige organisationer mødt op på gymnasiet til et speeddating-arrangement. Her skulle de 180 elever høre mere om, hvad organisationerne laver.
  Det er første gang arrangementet afholdes. Arrangørerne er Kolding Kommune, Kolding Gymnasium og Frivillig Kolding.
  - Jeg synes, at det er en positiv ting, for jeg synes man får rimelig meget ud af at være frivillig. Der er nogle gode ting ved det, siger Christina Schmidt, gymnasieelev fra Kolding, til TV SYD.
  